**ПЛАН ЗА ДЕЙНОСТТА НА НЧ „АПРИЛОВ – ПАЛАУЗОВ 1861” 2024 г.**

**За 2024 година НЧ”Априлов-Палаузов 1861” си поставя една основна голяма цел, наред с всички останали дейности планирани за периода.**

***Развиване и обогатяване на основните насоки в дейността на читалището.***

**Както до сега, така и занапред, Читалището ще продължи дейностите си в трите основни за него насоки – художествено-творческа, културно-просветна и образователтна. Танцовите и певчески колективи на НЧ”Априлов-Палаузов 1861” събират в себе си над 250 участници. Техният труд, творческа енергия и хъс за работа намират реализация на сцена всяка година най-малко в осем тематични концерта, които са организирани от читалището /Великденски, Концерт на Деня на народните будители, Коледен и др./. Формациите участват и ще продължат да участват в международни и национални конкурси, в зонални състезания, събори, фестивали и др. Както и активно да се включват в Общинските мероприятия в сферата на културата и образованието.**

**Наличието на няколко клуба към читалището дава възможност за сериозна културно-просветна дейност, която НЧ”Априлов-Палаузов” успешно развива през последните години. Клуб „Актуални събития” към Габровската организация на слепите работи повече от успешно вече десет години. Събрания до момента опит и познаването на проблематиката ни дава основания да смятаме, че сме на прав път. Дейностите ще бъдат разнообразени, а към Клуба ще бъдат привлечени и други сходни организации.**

**И през 2024 година Читалището ще кандидатства по различни атрактивни програми.За целта са проведени редица срещи и разговори с Финансиращи организации, като с част от тях имаме и конкретни договорености.**

**Читалището всяка година разработва конкретен план за работата си. Той е обвързан с националния празничен календар и е в съответствие с културната политика на Общината.**

**10.11.2023 г. Секретар Елена Назърова**

**гр. Габрово**